Նախորդ վարկային «ակցիայի» շրջանում գյուղացիները կասկածներ ունեին, թե էժան վարկերը մինչև իրենց հասնելը` բարձր տոկոսադրույքով բոլորովին այլ մարդկանց է հատկացվում: Նախարար Սերգոն էլ փորձում էր արդարանալ` հայտարարելով, թե միջոցներն անսահմանափակ չեն, և 8-10 տոկոսով վարկերն իրենք ի զորու չեն բոլորին տրամադրել: Հակառակ գյուղացիական տնտեսությունների դժգոհությանն ու բողոքի լուրջ ալիքին` պետական սուբսիդավորումից իրենց մասնաբաժինը չստացած մենատնտեսներին այդպես էլ անհայտ մնաց, թե ինչպես պատահեց, որ բախտն իրենց դարձյալ չժպտաց, ու գործադիրից դուրս եկած միջոցներն իրենց համայնք չհասան: